АҞӘА, жьҭ 21 — Спутник Аԥсны. Г. Карасини, Х. Залбери реицәажәараҿы ихадоу зҵаараны иқәгылан Аахыҵ Кавказ азы Женева имҩаԥысуа апроцесс. Залбер дазааҭгылеит Қырҭтәыла агәынамӡара рызцәырызго Урыстәылеи Аԥсни реизыҟазаашьазы Аиқәшаҳаҭра ҿыц апроект.
Григори Карасин иазгәеиҭеит, Аԥсни Урыстәылеи реизыҟазаашьа шьаҭас ишрымоу 2008 шықәса рзы ирыдыркылаз Аиқәшаҳаҭра. Аԥсны ахьыԥшымра аиҭахәаԥшышьа шамам, Аиқәшаҳаҭра ҿыц ҵаҵӷәыс ашәарҭадара азҵаарақәа шракәу иамоу иҳәеит Карасин.